ธนาคารโลกเตือนหนี้พุ่งสูงสุดในรอบ 50 ปี หวั่นเกิดวิกฤตหนี้โลกครั้งใหม่ - FINNOMENA
ธนาคารโลกเตือนหนี้พุ่งสูงสุดในรอบ 50 ปี หวั่นเกิดวิกฤตหนี้โลกครั้งใหม่
16 ม.ค. 2563

เวิลด์แบงก์ เผยว่า มีความเสี่ยงที่จะเกิดวิกฤตหนี้ทั่วโลกครั้งใหม่ โดยเรียกร้องให้รัฐบาลและธนาคารกลางต่างๆ ตระหนักว่า อัตราดอกเบี้ยที่ระดับต่ำเป็นประวัติการณ์นั้น อาจไม่เพียงพอที่จะรับมือกับภาวะล่มสลายทางการเงินที่อาจจะเกิดขึ้นในวงกว้างอีกครั้ง
รายงานระบุอีกว่า มีการก่อหนี้ทั่วโลกแบ่งเป็น 4 คลื่นในช่วง 50 ปีที่ผ่านมา โดยคลื่นปัจจุบันซึ่งเริ่มขึ้นในปี 2553 นั้น เป็นระลอกที่มีการกู้ยืมทั่วโลกเพิ่มขึ้นมากที่สุด, เร็วที่สุด และเป็นวงกว้างมากที่สุดนับตั้งแต่ปี 2513
ขณะที่อัตราดอกเบี้ยที่ระดับต่ำจะช่วยลดความเสี่ยงเกี่ยวกับภาระหนี้สินในระดับสูง แต่คลื่นการก่อหนี้ 3 ระลอกก่อนหน้านี้ได้สิ้นสุดลงด้วยการเกิดวิฤตการเงินขึ้นทั้งในประเทศกำลังพัฒนา และประเทศตลาดเกิดใหม่
ทั้งนี้ในปี 2561 นั้น หนี้สินทั่วโลกเพิ่มขึ้นสู่ระดับสูงเป็นประวัติการณ์ที่ประมาณ 230% ของผลิตภัณฑ์มวลรวมภายในประเทศ โดยจีนมีสัดส่วนในการก่อหนี้มากที่สุด เนื่องจากมีเศรษฐกิจขนาดใหญ่
ที่มา : https://www.tnnthailand.com/content/26138
แท็ก:
แชร์บทความ: